Las trés Cordilheiras ténen picos, percipalmente, de formaçon bulcánica de más de 4 km. La Cordilheira Central i la Ouriental ten picos de más de 5 km siempre cubiertos de niebe. Muitos destes bulcones son atibos i yá causórun çtruiçon i muortes ne l passado debido a las splusones de gáç i cinza, cumo tamien a las abalanchas de carambelo i lhodo. L oucidente de l paíç stá sujeito a ua maior atebidade telúrica, l que demonstra la anstabilidade de sue naturaleza geológica. Al noroeste de la Cordilheira Oucidental aparece un sistema muntanhoso chamado Serranía del Baudó, que cuntina pul Darién rodando al oeste pa l Panamá.